Y GWASANAETH IECHYD GWLADOL, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau'r Gwasanaeth Iechyd Gwladol (Presgripsiynau am Ddim a Ffioedd am Gyffuriau a Chyfarpar) (Cymru) (Diwygio) 2009 a deuant i rym ar 20 Hydref 2009. 2 Mae'r Rheoliadau hyn yn gymwys o ran Cymru. 3 Yn y Rheoliadau hyn— ystyr “y prif Reoliadau” (“ the principal Regulations ”) yw Rheoliadau'r Gwasanaeth Iechyd Gwladol (Presgripsiynau am Ddim a Ffioedd am Gyffuriau a Chyfarpar) (Cymru) 2007 . Diwygio rheoliad 2 o'r prif Reoliadau 2 Yn rheoliad 2 o'r prif Reoliadau (dehongli) mewnosoder yn y man priodol yn ôl trefn yr wyddor— ystyr “ Deddf 2006 ” (“ the 2006 Act ”) yw Deddf y Gwasanaeth Iechyd Gwladol (Cymru) 2006 ; . Diwygio rheoliad 3 o'r prif Reoliadau 3 1 Mae rheoliad 3 o'r prif Reoliadau (cyflenwi cyffuriau a chyfarpar gan fferyllwyr) yn cael ei ddiwygio yn unol â darpariaethau canlynol y rheoliad hwn. 2 Yn lle paragraff (10) rhodder y canlynol— 10 Rhaid i fferyllydd sy'n codi ac yn casglu ffi— a o dan baragraff (2) oddi wrth neu ar ran claf sy'n berson a ddisgrifir yn rheoliad 11A(1), os gofynnir iddo gan y claf neu gan gynrychiolydd y claf, ddarparu derbynneb am y swm a gafwyd yn y ffurf a gymeradwywyd gan Weinidogion Cymru; b o dan baragraff (2) neu (5) oddi wrth neu ar ran claf nad yw'n berson a ddisgrifir yn rheoliad 11A(1), os gofynnir iddo gan y claf neu gan gynrychiolydd y claf, ddarparu derbynneb am y swm a gafwyd ar y ffurflen a ddarparwyd at y diben a rhaid i'r ffurflen honno gynnwys ffurfiau o ddatganiad yn cefnogi cais ar gyfer ad-daliad a gwybodaeth o ran i bwy y dylai cais am ad-daliad gael ei wneud. . Diwygio rheoliad 4 o'r prif Reoliadau 4 1 Mae rheoliad 4 o'r prif Reoliadau (cyflenwi cyffuriau a chyfarpar gan feddygon) yn cael ei ddiwygio yn unol â darpariaethau canlynol y rheoliad hwn. 2 Yn lle paragraff (7) rhodder y canlynol— 7 Rhaid i feddyg sy'n codi ac yn casglu ffi o dan baragraff (2)— a oddi wrth neu ar ran claf sy'n berson a ddisgrifir yn rheoliad 11A(1), os gofynnir iddo gan y claf neu gan gynrychiolydd y claf, ddarparu derbynneb am y swm a gafwyd yn y ffurf a gymeradwywyd gan Weinidogion Cymru; b oddi wrth neu ar ran claf nad yw'n berson a ddisgrifir yn rheoliad 11A(1), os gofynnir iddo gan y claf neu gan gynrychiolydd y claf, ddarparu derbynneb am y swm a gafwyd ar y ffurflen a ddarparwyd at y diben a rhaid i'r ffurflen honno gynnwys ffurfiau o ddatganiad yn cefnogi cais ar gyfer ad-daliad a gwybodaeth o ran i bwy y dylai cais am ad-daliad gael ei wneud. . Diwygio rheoliad 8 o'r prif Reoliadau 5 Yn rheoliad 8 o'r prif Reoliadau (esemptiadau), ar ôl paragraff (1)(d) mewnosoder y canlynol— da person sydd â thystysgrif esemptio ddilys a ddyroddwyd gan Fwrdd Iechyd Lleol ar y sail bod y person yn cael triniaeth am— i cancr; ii effeithiau cancr, neu iii effeithiau triniaeth am gancr, pan ddefnyddir y dystysgrif ynghylch cyffuriau neu gyfarpar a gyflenwir ar neu ar ôl 1 Tachwedd 2009. db person sydd â thystysgrif esemptio ddilys a ddyroddwyd ar unrhyw un o'r seiliau yn is-baragraff (da) o dan drefniadau cyfatebol sy'n cael effaith yn Lloegr, yr Alban neu Ogledd Iwerddon pan ddefnyddir y dystysgrif ynghylch cyffuriau neu gyfarpar a gyflenwir ar neu ar ôl 1 Tachwedd 2009. . Diwygio rheoliad 9 o'r prif Reoliadau 6 1 Mae rheoliad 9 o'r prif Reoliadau (tystysgrifau esemptio — gwneud cais amdanynt a'u rhoi) yn cael ei ddiwygio yn unol â darpariaethau canlynol y rheoliad hwn. 2 Ym mharagraff (1)— a ar ôl is-baragraff (c), mewnosoder y canlynol— ; ei fod yn berson sy'n cael triniaeth fel a bennir yn rheoliad 8(1)(da) ; a b yn lle'r geiriau “o dan is-baragraff (a) neu (b)”, rhodder “o dan is-baragraff (a), (b) neu (ch)”. 3 Ym mharagraff (3) yn lle'r geiriau “o dan baragraff (1)(b)”, rhodder “o dan baragraff (1)(b) neu (1)(ch)”. Mewnosod rheoliad 11A yn y prif Reoliadau 7 1 Ar ôl rheoliad 11 (cardiau hawl) mewnosoder y canlynol— Ad-dalu ffioedd penodol a dalwyd o dan Reoliadau Ffioedd 2000 11A 1 Os cafodd ffi ei thalu o dan Reoliadau Ffioedd 2000, boed yn unol â'r Rheoliadau hyn ai peidio, gan neu ar ran person sydd, ar yr adeg pan dalwyd y ffi, yn berson— a sy'n preswylio yng Nghymru; a b sy'n derbyn gwasanaethau meddygol sylfaenol o dan Ran 4 o Ddeddf 2006 gan ddarparydd a gontractiwyd i ddarparu gwasanaethau o'r fath gyda Bwrdd Iechyd Lleol, caniateir i gais am ad-dalu'r ffi honno gael ei wneud yn unol â pharagraff (2). 2 Rhaid i gais am ad-daliad a wneir gan neu ar ran person a ddisgrifir ym mharagraff (1)— a cael ei wneud yn y cyfryw ffurf a dull ag y caiff Gweinidogion Cymru eu penderfynu; b cael ei wneud o fewn 3 mis o'r dyddiad y talwyd y ffi, neu o fewn y cyfryw gyfnod y caiff Gweinidogion Cymru, am reswm da, ei ganiatáu; ac c cael derbynneb gydag ef am y ffi a dalwyd a datganiad fod y person, ar yr adeg y talwyd y ffi, yn berson a ddisgrifir ym mharagraff (1). . Edwina Hart Y Gweinidog dros Iechyd a Gwasanaethau Cymdeithasol, un o Weinidogion Cymru 24 Medi 2009